3/5 Legyen egy tervetek
Ha csak beszéltek róla, hogy jobb lenne több időt együtt tölteni vagy néha együtt kipróbálni új edzéstípusokat, az sajnos nem elég. Fontos, hogy előre meg is tervezzétek ezeket a programokat, úgy, mintha egy randiról lenne szó. Így biztosan egyikőtök sem fogja elfelejteni és a közös célokat könnyebben eléritek majd.
Ha megvan a kiszemelt óra és az időpont, akkor írjátok fel előre a naptárba, és próbáljátok betartani, amit megbeszéltetek. Lehet olyan tervetek is, hogy minden hónapban kipróbáltok valami új edzést közösen, amit megtervezhettek előre úgy, hogy egyik hónapban te választasz, a következőben pedig a párod!
Kép forrása: backonpointe/Tumblr
4/5 Közös időtöltés
Bármennyire is a sport miatt mentek el egy edzőterembe vagy egy fitness órára, azért nem kell úgy tennetek, mintha egyedül lennétek és csak a sport miatt érkeztetek volna.
Nem azt mondjuk, hogy kézenfogva és csókolózva kell sétálgatni a teremben, de lehet, hogy visszavehetsz abból, amit megszoktál, és most az egyszer kiveheted a füledből a füldugót, néha egy-egy motiváló mondatot válhattok egymással vagy kipróbálhattok egy-két párosan (is) végezhető gyakorlatot.
5/5 Ne érezd magad kínosan
Ezt nem lesz egyszerű betartani, hiszen általában nem azért érzed magad valahol kínosan, mert így szeretnél érezni, de sokszor egyszerűen nem tudsz tenni ellene.
Próbáld előre úgy programozni magad, hogy a közös edzés egy szuper alkalom arra, hogy még több időt együtt legyetek a pároddal és jobban megismerjétek egymást és ne úgy állj hozzá, hogy bizonyítanod kell, illetve ne stresszelj rá arra, hogy mindenképp a szebb, nőiesebb oldaladat mutasd edzés közben.
Ha mindketten szeretitek a sportot, az bőven elég, nem azon fog múlni a közös jövőtök, hogy mennyit bírsz el az edzés alatt vagy hogy jól áll-e rajtad a felsőd.